CELEX: 32013R0120
Language: ro
Date: 2013-02-11 00:00:00
Title: Regulamentul de punere în aplicare (UE) nr. 120/2013 al Comisiei din 11 februarie 2013 de înregistrare a unei denumiri în Registrul denumirilor de origine protejate și al indicațiilor geografice protejate [ข้าวหอมมะลิทุ่งกุลาร้องไห้ (Khao Hom Mali Thung Kula Rong-Hai) (IGP)]

12.2.2013   
            
            
               RO
            
            
               Jurnalul Oficial al Uniunii Europene
            
            
               L 41/3
            
         
      REGULAMENTUL DE PUNERE ÎN APLICARE (UE) NR. 120/2013 AL COMISIEI
   
   din 11 februarie 2013
   de înregistrare a unei denumiri în Registrul denumirilor de origine protejate și al indicațiilor geografice protejate [ (Khao Hom Mali Thung Kula Rong-Hai) (IGP)]
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (3) litera (b),
   întrucât:
   
               (1)
            
            În conformitate cu articolul 6 alineatul (2) din Regulamentul (CE) nr. 510/2006 al Consiliului din 20 martie 2006 privind protecția indicațiilor geografice și a denumirilor de origine ale produselor agricole și alimentare (2), o cerere din partea Thailandei, primită la data de 20 noiembrie 2008, referitoare la înregistrarea denumirii „
                   (Khao Hom Mali Thung Kula Rong-Hai)” în calitate de indicație geografică protejată, a fost publicată în Jurnalul Oficial al Uniunii Europene
                (3).
         
               (2)
            
            
               Belgia, Franța, Italia, Țările de Jos și Regatul Unit au depus declarații de opoziție cu privire la respectiva înregistrare în temeiul articolului 7 alineatul (1) din Regulamentul (CE) nr. 510/2006. Aceste declarații de opoziție au fost considerate admisibile în temeiul articolului 7 alineatul (3) primul paragraf literele (a), (b), (c) și (d) din regulamentul menționat.
            
         
               (3)
            
            
               Prin scrisoarea din data de 14 martie 2011, Comisia a invitat părțile în cauză să încerce să ajungă la un acord în conformitate cu procedurile lor interne.
            
         
               (4)
            
            
               Thailanda și Franța au ajuns la un acord. Dat fiind faptul că Thailanda și Țările de Jos nu au ajuns la niciun acord în termenul prevăzut de 6 luni și că Thailanda a ajuns doar la un acord parțial în termenul respectiv cu Belgia, Italia și Regatul Unit, Comisia ar trebui să adopte o decizie.
            
         
               (5)
            
            
               În ceea ce privește delimitarea ariei geografice de producție, prelucrare și ambalare, Franța a semnalat o neconcordanță între documentul unic și legislația națională a Thailandei, care permite prelucrarea și ambalarea în afara ariei geografice de producție. Thailanda a recunoscut neconcordanța și și-a modificat înregistrarea națională, precum și documentul unic, pentru a clarifica faptul că există doar o singură arie geografică de producție, prelucrare și ambalare.
            
         
               (6)
            
            În ceea ce privește domeniul de aplicare al protecției denumirii „
                   (Khao Hom Mali Thung Kula Rong-Hai)”, Belgia, Franța, Italia, Regatul Unit și Thailanda au ajuns la un acord conform căruia protecția ar trebui să fie limitată la denumire în integralitatea ei. Thailanda a confirmat faptul că nu a fost solicitată nicio protecție, în temeiul Regulamentului (CE) nr. 510/2006, doar pentru termenul „Khao Hom Mali”. Țările de Jos și Thailanda nu au ajuns la un acord. Țările de Jos au solicitat o precizare clară a faptului că este posibil să se utilizeze părți negeografice ale denumirii, în timp ce Thailanda și-a exprimat în mod clar preocuparea cu privire la impactul unei astfel de formulări asupra unei mărci înregistrate în Uniunea Europeană.
         
               (7)
            
            Într-adevăr, protecția ar trebui acordată întregii denumiri „
                   (Khao Hom Mali Thung Kula Rong-Hai)”. Termenii individuali negeografici ai denumirii compuse, precum și traducerile acestora, pot fi utilizați chiar și împreună pe întreg teritoriul Uniunii Europene, respectând principiile și normele aplicabile în cadrul ordinii juridice a Uniunii Europene, inclusiv legislația referitoare la mărci.
         
               (8)
            
            
               În ceea ce privește cerința referitoare la ambalarea în aria de producție, Belgia, Franța, Italia, Țările de Jos și Regatul Unit au obiectat că aceasta nu este corect justificată sau că introduce restricții inutile. Franța și Thailanda au ajuns la un acord, după modificarea documentului unic de către Thailanda, cu scopul de a explica mai bine motivele pentru care ambalarea trebuie să aibă loc în aria geografică. Nu s-a ajuns la niciun acord cu privire la această chestiune între Thailanda și Belgia, Italia, Țările de Jos și Regatul Unit. Thailanda a modificat apoi documentul unic și caietul de sarcini și a inclus o justificare mai specifică referitoare la produs.
            
         
               (9)
            
            Având în vedere cele de mai sus, denumirea „
                   (Khao Hom Mali Thung Kula Rong-Hai)” ar trebui introdusă în Registrul denumirilor de origine protejate și al indicațiilor geografice protejate și documentul unic ar trebui actualizat în consecință și publicat.
         
               (10)
            
            
               Măsurile prevăzute în prezentul regulament sunt conforme cu avizul Comitetului permanent pentru indicațiile geografice și denumirile de origine protejate,
            
         ADOPTĂ PREZENTUL REGULAMENT:
   Articolul 1
   Se introduce în registru denumirea din anexa I la prezentul regulament.
   Articolul 2
   Anexa II la prezentul regulament conține documentul unic actualizat.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 11 februarie 2013.
      
         
            Pentru Comisie
         
         
            Președintele
         
         José Manuel BARROSO
         
      
   
   
      (1)  JO L 343, 14.12.2012, p. 1.
   
      (2)  JO L 93, 31.3.2006, p. 12.
   
      (3)  JO C 169, 29.6.2010, p. 7.
   
      ANEXA I
      Produse agricole pentru consumul uman enumerate în anexa I la tratat:
      
         Clasa 1.6.   Fructe, legume și cereale în stare proaspătă sau prelucrate
      
      THAILANDA
      
          (Khao Hom Mali Thung Kula Rong-Hai) (IGP)
   
   
      ANEXA II
      DOCUMENT UNIC
      
         REGULAMENTUL (CE) NR. 510/2006
          (1)
      
      
         „” (KHAO HOM MALI THUNG KULA RONG-HAI)
      
      
         Nr. CE: TH-PGI-0005-0729-20.11.2008
      
      
         IGP ( X ) DOP ( )
      
      1.   Denumire
      
      „” (Khao Hom Mali Thung Kula Rong-Hai)
      2.   Statul membru sau țara terță
      
      Regatul Thailandei
      3.   Descrierea produsului agricol sau alimentar
      
      3.1.   Tip de produs
      
      
                  Clasa 1.6:
               
               
                  Fructe, legume și cereale în stare proaspătă sau prelucrate
               
            3.2.   Descrierea produsului căruia i se aplică denumirea de la punctul 1
      
      „Khao Hom Mali Thung Kula Rong-Hai” este o varietate de orez produsă în zona Thung Kula Rong-Hai, care se întinde pe cuprinsul a cinci provincii din nord-estul Thailandei. Produsul este cultivat din varietățile Khao Dawk Mali (KDML 105) și RD 15 și constituie o varietate de orez nedecorticat sensibil la lumină. Acesta poate fi brun sau alb (orez albit).
      
         Caracteristici fizice
      
      
                   
               
               
                  Pleava de orez: culoarea galben-pai.
               
            
                   
               
               
                  Lung, subțire, transparent și strălucitor.
               
            
                   
               
               
                  Neted și fin.
               
            
                   
               
               
                  Miros plăcut, asemănător frunzei de pandanus.
               
            
                  Caracteristici fizice
               
               
                  Orez brun
               
               
                  Orez alb
               
            
                  Lungime (mm)
               
               
                  > 7,0
               
               
                  > 7,0
               
            
                  Formă (Lungime/Lățime)
               
               
                  > 3,2
               
               
                  > 3,2
               
            
                  Culoare
               
               
                  Brun-gălbui
               
               
                  Alb
               
            
         Caracteristici chimice
      
      
                  Conținut de apă
               
               
                  Nu mai mult de 14 %
               
            
                  Contaminanți
               
               
                  Nu mai mult de 0,2 %
               
            
                  Boabe galbene
               
               
                  Nu mai mult de 0,2 %
               
            
                  Amestec de alte varietăți de orez
               
               
                  Nu mai mult de 8 %
               
            
                  Amilază (%)
               
               
                  14-16 %
               
            
                  Test de alcalinitate
               
               
                  6-7
               
            
         
      
                  Caracteristici chimice [valoare medie (± 5 %)]
               
               
                  Orez brun
               
               
                  Orez alb
               
            
                  Proteine (%)
               
               
                  7,6
               
               
                  5,4
               
            
                  Vitamina B1 (mg/100g)
               
               
                  0,34
               
               
                  0,18
               
            
                  Vitamina B2 (mg/100g)
               
               
                  0,27
               
               
                  0,07
               
            
                  Vitamina B3 (mg/100g)
               
               
                  5,0
               
               
                  1,2
               
            
                  Fier (ppm)
               
               
                  28
               
               
                  16
               
            
         Alte caracteristici
      
      1.   Caracteristici pentru preparare (valori medii)
      
                  Timp de preparare
               
               
                  15-20 min.
               
            
                  Orez: cantitatea de apă pentru preparare
               
               
                  1:1 sau 1:1,25
               
            2.   Aromă și gust
      Orezul semipreparat are un miros asemănător frunzei de pandanus și prezintă un gust catifelat, cărnos și ușor dulce. Atunci când este preparat cu alte ingrediente, acesta păstrează o ușoară aromă a condimentelor adăugate. Varietatea de orez KDML 105 proaspăt recoltat și boabele de orez din varietatea RD 15 au o textură netedă și cremoasă la fierbere.
      3.3.   Materii prime (numai pentru produsele prelucrate)
      
      Semințele de orez utilizate pentru a obține varietatea „Khao Hom Mali Thung Kula Rong-Hai” trebuie cultivate în zona Thung Kula Rong-Hai.
      Semințele trebuie să provină din varietățile Khao Dawk Mali 105 (KDML 105) și Kor Khor sau din culturile RD 15 obținute de la Departamentul pentru orez sau de la producătorii de boabe de orez, și anume organizații de agricultori sau organizații private autorizate de Departamentul pentru orez în baza standardelor pentru producția boabelor de orez.
      3.4.   Hrană pentru animale (numai pentru produsele de origine animală)
      
      —
      3.5.   Etape specifice ale producției care trebuie să se desfășoare în aria geografică delimitată
      
      Întregul ciclu de producție trebuie să aibă loc în aria geografică stabilită, astfel încât acesta să se desfășoare integral în condițiile geomorfologice specifice zonei respective. În mod evident, având în vedere condițiile de cultivare, întregul ciclu biologic până la recoltare se desfășoară în același loc, și anume locul în care orezul a fost semănat inițial. Recoltarea este reglementată de norme speciale care vizează date, etape fonologice și gradul de umiditate al boabelor, pentru a garanta igiena și siguranța produsului, precum și trasabilitatea deplină a orezului până la regiunea de origine, iar în numeroase cazuri chiar până la cultivatorul inițial. Prelucrarea are loc în provinciile Roi Et, Surin, Sisaket, Mahasarakham și Yasothon, respectiv cinci provincii din zona Thung Kula Rong-Hai.
      3.6.   Norme specifice privind felierea, răzuirea, ambalarea etc.
      
      Ambalarea are loc în provinciile Roi Et, Surin, Sisaket, Mahasarakham și Yasothon, respectiv cinci provincii din zona Thung Kula Rong-Hai. Scopul este de a oferi consumatorilor o garanție efectivă cu privire la originea și la calitatea orezului și de a garanta păstrarea 2-acetil-1-pirolinei (0,1-0,2 micro grame în câmpul de cultivare), proprie varietății Khao Hom Mali cultivate în aria geografică delimitată. Reambalarea nu este permisă, pentru a reduce la minimum riscul de diluare a concentrației, care ar afecta aroma sa caracteristică, precum și pentru a preveni orice risc de contaminare sau de alterare a produsului.
      3.7.   Norme specifice privind etichetarea
      
      Etichetele ambalajelor trebuie să conțină greutatea, data ambalării și denumirea fabricii sau a cooperativei.
      Fiecare ambalaj trebuie să conțină cuvintele „” și/sau „Khao Hom Mali Thung Kula Rong-Hai”.
      Sigla thailandeză a IGP și sigla UE (după înregistrarea europeană) sunt, de asemenea, obligatorii.
      
         
      4.   Delimitarea concisă a ariei geografice
      
      Aria geografică în care se desfășoară toate operațiunile (semănarea, cultivarea, recoltarea, fabricarea, ambalarea și etichetarea) cuprinde provinciile Roi-et, Mahasarakam, Surin, Yasothon și Srisaket.
      Având în vedere condițiile climatice și pedografice specifice necesare, zona de cultivare este situată în:
      
                  —
               
               
                  provincia Roi Et cu o suprafață de 986 807 rai (6,25 rai = 1 hectar) de teren în tambon-urile din câmpia Thung Kula Rong-Hai din districtele Kaset Wisai, Suwannabhumi, Pratumrat și Phonsai și sub-districtul Nong Hee;
               
            
                  —
               
               
                  provincia Surin cu o suprafață de 575 993 rai de teren în tambon-urile din câmpia Thung Kula Rong-Hai din districtele Ta Tum și Chumpol Buri;
               
            
                  —
               
               
                  provincia Sisaket cu o suprafață de 287 000 rai de teren în tambon-urile din câmpia Thung Kula Rong-Hai din districtul Rasi Salai și sub-districtul Silalat;
               
            
                  —
               
               
                  provincia Maharasakham cu o suprafață de 193 890 rai de teren în tambon-urile din câmpia Thung Kula Rong-Hai din districtul Phayakaphum Pisai;
               
            
                  —
               
               
                  provincia Yasothon cu o suprafață de 64 000 rai de teren în tambon-urile din câmpia Thung Kula Rong-Hai din districtele Maha Chanachai și Kor Wang.
               
            5.   Legătura cu aria geografică
      
      5.1.   Specificitatea ariei geografice
      
      Thung Kula Rong-Hai este o zonă de câmpie vastă situată în nord-estul Thailandei, care se întinde pe cuprinsul a cinci provincii, și anume Roi Et, Mahasarakam, Surin, Yasothon și Srisaket. Aceasta are o suprafață de 2 107 690 rai și era inițial denumită Thung Mah Long sau Thung Pu Pa Lan.
      Factorii naturali și umani joacă un rol esențial în producția și, în special, în cultivarea varietății de orez „Khao Hom Mali Thung Kula Rong-Hai”. Cunoștințele umane joacă, de asemenea, un rol esențial în producția acestei varietăți de orez, de la selectarea semințelor de calitate până la urmarea unor metode de cultivare corespunzătoare, construirea de diguri și divizarea orezăriei în sectoare pentru reținerea unei cantități suficiente de apă necesare cultivării orezului. Apa este drenată din orezării cu aproximativ 10 zile înainte de recoltare, moment în care orezul matur este tăiat și uscat timp de două sau trei zile, pentru a reduce gradul de umiditate. Aceștia sunt factorii naturali și cunoștințele locale care determină calitatea produsului „Khao Hom Mali Thung Kula Rong-Hai”.
      5.2.   Specificitatea produsului
      
      „Khao Hom Mali Thung Kula Rong-Hai” se referă la orezul nedecorticat, brun sau albit, prelucrat din varietățile de orez sensibile la lumină Khao Dawk Mali 105 și Kor Khor sau RD 15, cultivate în sezonul ploios în Thailanda, în zona Thung Kula Rong-Hai și care prezintă o aromă naturală.
      Singura varietate de orez eligibil este cea menționată mai sus, provenită din aria geografică delimitată, întrucât numai condițiile acesteia permit cultivarea de orez cu conținut scăzut de amilază (14-16 %) și cu conținut de amilopectină de 86-84 %. Aceasta permite ca orezul să absoarbă o cantitate redusă din apa în care este preparat și să emane arome. Aceste caracteristici reprezentative sunt posibile numai în condițiile geomorfologice unice din partea de nord-est a Thailandei (natura solului, calitatea apei utilizate, numărul de ore de expunere la soare, variațiile mici de temperatură, climatul rece uscat în perioada de recoltare etc.).
      5.3.   Legătura cauzală dintre aria geografică și calitatea sau caracteristicile produsului (pentru DOP) sau o calitate anume, reputația sau alte caracteristici ale produsului (pentru IGP)
      
      Denumirea de „Thung Kula Rong-Hai” provine de la legendarii „negustori Kula”. Conform legendei, din cauza climatului uscat din sezonul uscat, un grup de negustori locali numiți Kula au traversat această câmpie întinsă pentru a-și vinde produsele. Cu toate că au călătorit până la epuizare, nu au reușit să ajungă în partea cealaltă. Au simțit atunci nevoia de a plânge („Rong-Hai” în limba thailandeză), de aici denumirea de „Thung Kula Rong-Hai” („câmpia lui Kula care plânge”).
      Cultivarea varietății de orez Hom Mali în zona Thung Kula Rong-Hai a început după ce guvernul a ameliorat varietatea de orez Hom Mali și a certificat-o în 1959 sub denumirea de „Khao Dawk Mali 105”. Cultivarea acestei varietăți a început să se răspândească în 1979, când proiectul de schimb de semințe de orez a impus cultivarea de orez aderent în zona Thung Kula Rong-Hai. Cultivatorilor de orez li s-a recomandat schimbarea noilor semințe de orez o dată la trei ani pentru a menține puritatea semințelor.
      Întrucât orezul nedecorticat depindea de apa de ploaie, cultivarea acestuia avea loc doar o dată pe an. Recoltarea se desfășoară în sezonul rece, când climatul este rece și uscat (după terminarea sezonului ploios). Potrivit cunoștințelor locale, este necesar ca o orezărie inundată să fie drenată cu aproximativ 10 până la 15 zile înaintea recoltării, pentru a se obține orez de o calitate fizică bună cu boabe lungi, subțiri, curate și dure. Orezul semipreparat trebuie să fie moale și să aibă un miros plăcut. Această practică, împreună cu buna practică agricolă (BPA), conferă varietății „Khao Hom Mali Thung Kula Rong-Hai” calitatea sa unică, diferită de cea a orezului brun Hom Mali cultivat în alte zone și recunoscută de comercianți și consumatori atât în țara producătoare, cât și pe plan internațional.
      Solul cu o salinitate scăzută din nordul Thailandei, caracterul rece și uscat al climatului din zonă, varietățile specifice de orez utilizate (KDML 105 și RD 15), climatul și nutrienții din sol fac ca orezul nedecorticat să devină tensionat și să producă substanța aromatică 2-acetil-1-pirolină (2AP), aceeași substanță care produce mirosul plăcut al frunzelor de pandanus. Acesta este miracolul pe care natura îl oferă orezului „Khao Hom Mali Thung Kula Rong-Hai”.
      
         Trimitere la publicarea caietului de sarcini
      
      [Articolul 5 alineatul (7) din Regulamentul (CE) nr. 510/2006.]
      
         (1)  Înlocuit de Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare.